L 234/190
HU
Az Európai Unió Hivatalos Lapja
2023.9.22.
A BIZOTTSÁG (EU) 2023/1810 HATÁROZATA (2023. szeptember 19.) kerékpárok előállítása során felhasznált egyes anyagokra vagy alkatrészekre vonatkozóan, az (EU) 2015/2446 felhatalmazáson alapuló rendelet 56. cikkének (1) bekezdésével összhangban, az említett rendelet szerinti általános preferenciarendszer keretében alkalmazott származási szabályok tekintetében Kambodzsa és Vietnám között alkalmazandó kiterjesztett kumulációra irányuló kérelemről
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 64. cikke (3) bekezdésére, tekintettel a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről szóló, 2015. július 28-i (EU) 2015/2446 felhatalmazáson alapuló bizottsági rendeletre (2) és a különösen annak 56. cikkére, mivel: (1)
Az (EU) 2015/2446 felhatalmazáson alapuló rendelet 56. cikkének (1) bekezdése úgy rendelkezik, hogy az Európai Unió általános preferenciarendszerének (a továbbiakban: GSP-rendszer) kedvezményezett országai kérelmezhetik a kiterjesztett kumulációt olyan országgal, amellyel az Uniónak az Általános Vám- és Kereskedelmi Egyezmény (GATT) XXIV. cikke értelmében szabadkereskedelmi megállapodása áll fenn.
(2)
Az (EU) 2015/2446 felhatalmazáson alapuló rendelet 56. cikkének (1) és (2) bekezdése meghatározza azokat a feltételeket, amelyek mellett a GSP-rendszer kedvezményezett országai kiterjesztett kumuláció keretében felhasználhatnak olyan országból származó anyagokat, amellyel az Uniónak a hatályos GATT XXIV. cikke értelmében szabadkereskedelmi megállapodása áll fenn.
Az 56. cikk (1) bekezdése úgy rendelkezik, hogy az említett kumuláció csak akkor alkalmazható, ha a kiterjesztett kumulációban részt vevő országok vállalták, hogy megfelelnek a GSP-rendszerben foglalt származási szabályoknak, az EU–Vietnám szabadkereskedelmi megállapodásban meghatározott származási szabályoknak, valamint a származási szabályok végrehajtására vonatkozó valamennyi egyéb rendelkezésnek, továbbá az e szabályok helyes végrehajtásának biztosításához szükséges mértékben igazgatási együttműködést folytatnak mind az Unióval, mind egymással.
(3)
A Bizottságnak saját belső eljárásai szerint kell határozatot hoznia az ilyen kérelmekről.
(4)
Kambodzsa 2022. december 2-án kelt levelében az (EU) 2015/2446 felhatalmazáson alapuló rendelet 56. cikkének (1) bekezdése alapján kérelmet nyújtott be a Kambodzsa és Vietnám közötti kiterjesztett kumuláció iránt.
A kérelem a Kambodzsából származó, a Harmonizált Rendszer (HR) 87.11, 87.12 és 95.03 vámtarifaszáma alá tartozó, az Európai Unióba a GSP-rendszer preferenciális vámtételei alapján történő kivitelre szánt kerékpárok előállításához felhasznált, Vietnámból származó egyes anyagokra vagy alkatrészekre vonatkozik.
(5)
Kérelmének alátámasztására Kambodzsa emlékeztetett arra, hogy mivel Vietnámot 2023. január 1-jétől törölték a GSP-rendszer szerinti általános előírás kedvezményezett országainak listájáról, a kerékpárok gyártásához felhasznált vietnámi anyagok vagy alkatrészek nem származónak minősülnek, és ennek következtében a kambodzsai kerékpárgyártók nem élvezhetik az uniós piachoz való vámmentes hozzáférés előnyeit.
Ugyanakkor a gazdaság diverzifikálása érdekében, valamint azért, hogy a kambodzsai kerékpárágazat ezután is több ezer ember számára
(1) HL L 269., 2013.10.10., 1. o. (2) HL L 343., 2015.12.29., 1. o.